Document ID: 31977R0231

31977R0231
L 031/14
SLUŽBENI LIST EUROPSKE UNIJE
02.02.1977.
UREDBA KOMISIJE (EEZ) br. 231/77
od 2. veljače 1977.
o izmjeni Uredbe (EEZ) br. 616/72 o detaljnim pravilima za primjenu izvoznih subvencija i pristojbi na maslinovo ulje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 136/66/EEZ od 22. rujna 1966. o osnivanju zajedničke organizacije tržišta ulja i masti (1), kako je zadnje izmijenjena Uredbom (EEZ) br. 1707/73 (2),
uzimajući u obzir Uredbu Vijeća br. 162/66/EEZ od 27. listopada 1966. o trgovini uljima i mastima između Zajednice i Grčke (3),
uzimajući u obzir Uredbu Vijeća br. 171/67/EEZ od 27. lipnja 1967. o izvoznim subvencijama i pristojbama na maslinovo ulje (4), kako je zadnje izmijenjena Uredbom (EEZ) br. 2429/72 (5), a posebno njezin članak 11.,
budući da članak 2. Uredbe Komisije (EEZ) br. 616/72 od 27. ožujka 1972. o detaljnim pravilima za primjenu izvoznih subvencija i pristojbi na maslinovo ulje (6), kako je zadnje izmijenjena Uredbom (EEZ) br. 503/76 (7), predviđa da dopuštenje za uvoz bez pristojbe iz članka 9. Uredbe br. 171/67/EEZ treba odobriti za one količine maslinovog ulja za koje postoji novčani povrat;
budući da se novčana subvencija dodjeljuje samo za maslinovo ulje određene kakvoće i u određenim oblicima ponude; budući da je, radi sprečavanja transakcija koje ne odgovaraju tradicionalnim uzorcima izvoza, potrebno osigurati da se dopuštenje za uvoz bez pristojbe može dodjeljivati samo za izvoz onih proizvoda i oblika ponude, za koje se stvarno može dodijeliti novčana subvencija;
budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Članak 2. Uredbe (EEZ) br. 616/72 izmjenjuje se kako slijedi:
„Odobrenje za uvoz bez pristojbe iz članka 9. stavka 1. Uredbe br. 171/67/EEZ uvjetovano je izvozom maslinovog ulja onakve kakvoće i, kada je to primjereno, onih oblika ponude, za koje na dan podnošenja zahtjeva za tim odobrenjem vrijedi novčana subvencija.”
Članak 2.
Ova Uredba stupa na snagu dan nakon objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. veljače 1977.

Labels: 3
17